Muitos cristians lo consideran un interprete important d'as amostranzas de Chesús de Nazaret. Pavlo ye descrito en o Nuevo Testamento como un chodigo helenizato y ciudadán román de Tarso, en a rechión de Cilicia (hue Turquía), erudito d'o chudaísmo d'a branca d'os fariseus, y perseguidor d'os cristians antis d'a suya conversión camín de Domás en a que Pavlo sintió a voz de Chesús, y se convirtió a lo cristianismo. Dimpués de ser aceptato por a resta d'os apóstols, recibió lo encargo de pedricar o evanchelio a los "chentils" (ye decir, os no chodigos) de l'Imperio Román, portiando lo mensache d'o cristianismo a numerosas rechions d'Asia la Chica y d'Europa incluindo Roma y, seguntes a tradición, encara que no ye escrito en a Biblia, tamién a Hispania.